ครึ่งบ่ายไม้สั้น – บล.คันทรี่กรุ๊ป
ครึ่งบ่ายไม้สั้น - บล.คันทรี่กรุ๊ป
10 ส.ค. 2559

สรุปตลาดภาคเช้า
 
ตลาดภาคเช้าปิดปรับตัวบวกเล็กน้อย ขณะที่ตลาดรอบบ้านสลับบวกสลับลบ โดยในภาคเช้าไม่มีกลุ่มใดโดดเด่น การปรับตัวขึ้นแรงรายตัวมาจากผลชองการรายงานผลดำเนินงานที่ดีกว่าตลาดคาด ด้านปริมาณการซื้อขายหนาแน่นที่ระดับ 3.7 หมื่นล้านบาท
 
แนวโน้ม ภาคบ่าย
 
คาดดัชนีช่วงบ่ายจะแกว่งตัวบริเวณแนวต้าน 1,550 จุด และแนวรับ 1,538 จุด โดยคาดว่าจะมีแรงทยอยขายล๊อคกำไรจากกลุ่มที่ปรับตัวบวกแรงก่อนหน้า เช่น กลุ่ม Mobile operator และ กลุ่มธนาคาร เราคงแนะนำให้สลับมาเก็งกำไรหุ้นกลุ่มที่ Laggard ตลาด เช่นกลุ่มอิเล็กทรอนิกส์
 
วิเคราะห์ทางเทคนิค
IVL-W1
ราคาปิด 4.04 บาท
แนวรับ 4.00 บาท
แนวต้าน 4.40, 5.00 บาท
แนว cut หากราคาหุ้นมีโอกาสหลุด 3.94 บาท
กราฟ IVLW1 เคลื่อนไหว Side way หลังจากขึ้นรอบใหญ่มาแล้ว และการพักตัวทำให้ Momentum กำลังโค้งตัวขึ้น ซึ่งจะมีแรงเหวี่ยงของการดีดตัวไปยังแนวต้าน 4.40  และ 5.00 บาทได้  แต่ให้มีวินัยในการกำหนดจุด stop loss ไว้ด้วยเนื่องจากทิศทางดี แต่อาจเหวี่ยงแรง
 
เด็กแนว
CSS  ขณะที่เขียนถึงหุ้นข้าวต้มตัวนี้ ยังไม่เห็นผลประกอบการว่าจะออกมาในรูปแบบใด แต่นั่นไม่ใช่ประเด็น เพราะไม่ว่าจะดีขึ้นหรือแย่ลงแต่เชื่อว่าราคาหุ้นไม่น่าจะลงแล้ว เพราะลงต่อเนื่องเกือบปี ซึ่งจริงๆ แล้วบริษัทไม่ได้เจ๊ง แต่กลับมี backlog ในมือสูงถึง 5 พันล้านบาท และมีงานวางระบบทั้งบนเสา และใต้ดินรออีกเพียบ
จึงต้องใช้เวลารอผลประกอบการระเบิดตัวเองเมื่อเวลามาถึงในขณะที่หุ้นอ่อนตัวจังหวะสะสมถือว่าน่าสนใจ ซุ่มรอเวลาข่าวดีทั้งงาน ICT และงานด้านพลังงานทางเลือก รวมทั้งการทำระบบไฟฟ้า LED  รับงานทั้งภาครัฐและเอกชน ทั้งนี้ CSS จัดเป็นหนึ่งในบริษัทชั้นนำที่มีความชำนาญในการให้คำปรึกษา ออกแบบ วางระบบอยู่แล้ว ในเมื่อปี 59 เป็นต้นไประบบ 4G เกิด และการที่รัฐกำหนดให้ปรับระบบการวางสาย เป็นงานมูลค่าแสนล้าน
จึงเข้าทางบริษัทเต็มๆ ผลประกอบการของบริษัทเคย peak เมื่อปีก่อนที่ 248 ล้านบาท แต่ถ้านับย้อนหลังไป 5 ปี เฉลี่ยกำไรราว 150 ล้านบาทต่อปี หากมองต่ำๆแค่นี้และประเมินค่า PE สูสีกับคู่แข่งอย่าง ILINK, SYMC ที่ 35 เท่าจะได้ราคาขั้นต่ำของบริษัทที่ 4.40 บาท ถ้ากำไรมากกว่านี้ก็ได้สูงกว่านี้ ราคาหุ้นที่ลงมาแล้วจึงน่าสนใจกันล่ะ
กราฟ CSS เกิด  Bullish Divergence ใน Stoch และแท่งเทียนกำลังฟอร์มตัวขึ้นเป็นแนว Zig Zag มีต้านของการระเบิดลูกเล็กนี้ที่ 3.90 บาท หากผ่านไปได้ จะกลับลำในระยะกลางจากขาลงเป็น Turnaround แล้ว แนะนำซื้อเก็งกำไร